Izaline Calister

Izaline Francisca Juanita Calister (☆ 9 di mart 1969 na Kòrsou) ta un kantante i kompositor di kantika. El a biba na Kòrsou te edat di 18 aña.Paard van Troje, biografia Awendia e ta biba na Groningen (Hulanda). Su músika ta kontené un meskla di elementonan karibense i djès. E ta kanta na Papiamentu.

 Biografia 
Durante di su hubentut, Izaline Calister a kanta den e kornan Perlitas i Grupo Forsa. Na aña 1987 el a muda pa Hulanda pa studia administracion di negoshi y despues a sigui cu su estudio na Claus Conservatorio Prins Claus na Groningen. Durante su estudio e tabata kanta ku vários grupo di jazz.Muziekencyclopedie, biografie. Gearchiveerd op 10 augustus 2023.

Na 1995 e tabata kantante di Deco Deco, un banda lokal na Kòrsou. Di e ora ei el a hasi paseo ku varios banda. Na aña 1998 el a funda The Izaline Calister Band. Su promé álbum, Soño di un muhé (2000), tabata hopi popular na Kòrsou. Despues na aña 2001 el a bai ku e título di 'Reina di Tumba', komo e di dos ganadó femenino den historia di e Festival di Tumba di Kòrsou, despues di Elia Isenia. Su tumba tabata titulá: “Much'i Otrobanda”.
Despues di nominashon na dos okashon Calister a risibí na 2009 un "Edison" den kategoria músika mundial. Edison ta un premio musikal prestigioso di Hulanda.

Na 2023 el a kolaborá ku e dokumental Tula Lives! ku Thijs Borsten tokante e Ruta Tula.[6] E mesun aña el a lansá su programa di teater Tula & Juliet. Un artíkulo tokante Tula skirbí pa e tabata inkluí den e buki Ons koloniale verleden in vijftig voorwerpen (Nos Pasado Kolonial den Sinkuenta Opheto).

 Honor 
Na 2018, riba Dia di Rei, el a wòrdu kondekorá komo "Kabayero" (ridder) den Orden di Oranje-Nassau.

 Diskografia 
 Album 
 2000: Soño di un muhé
 2002: Mariposa
 2004: Krioyo
 2006: Kanta Hélele
 2009: Speransa
 2011: Di fiesta
 2012: Kandela
 2016: Rayo di Lus
 2020: Ik wil alleen zijn met de zee en  Liedje voor jou
 2021: Bon Dia Goeiemorgen

Link eksterno
  - Portal ofisial di e artista

Kategoria:Hende
Kategoria:Kantante
Kategoria:Kòrsou